Andréi Xepkin
Andréi Xepkin, rođen kao Andrij Ščepkin (ukrajinski: Андрій Щепкін; Zaporožje, 1. svibnja 1965.) je umirovljeni ukrajinsko-španjolski rukometaš i reprezentativac koji je igrao na poziciji pivota te je svojevremeno slovio za jednog od najboljih igrača na svojoj poziciji. Karijeru je započeo još za vrijeme Sovjetskog Saveza, a 1991. godine je prešao u španjolski Puleva Maristas. Već je 1993. godine potpisao za Barcelonu, za koju je igrao sve do 2005. godine i osvojio seriju naslova. Tokom 1997. godine stekao je španjolsko državljanstvo. 

Godine 2005. se umirovio, međutim 2007. se ponovo vratio rukometu nakon što ga je THW Kiel pozvao kao zamjenu za ozlijeđenog Marcusa Ahlma. U Kielu je igrao do kraja sezone, nakon čega je odigrao još jednu sezonu za Barcelonu prije nego se ponovo povukao u mirovinu. 

Na reprezentativnom nivou je isprva nastupao za Sovjetski Savez, a onda i za Ukrajinu, skupivši 161 nastup za te dvije reprezentacije. Nakon sticanja španjolskog državljanstva, predstavljao je Španjolsku, s kojom je osvojio olimpijsku broncu te broncu i srebro na EHF Euru. Godine 1998. i 2000. je uzastopno biran za najboljeg pivota EHF Eura.

Španski rukometaši
Ukrajinski rukometaši
Sovjetski rukometaši